༄༅༅། །གསོལ་འདེབས་མཆོག་ཐུན་ཀུན་སྩོལ་མ་
སོགས་བཞུགས་སོ། །
༄༅། །གང་ཞིག་བསྟེན་ན་མཆོག་ཐུན་དངོས་གྲུབ་ཀུན། །བདེ་བླག་ཉིད་དུ་
སྩོལ་བའི་བླ་མ་ལྷ། །བཀའ་སྡོད་དམ་ཅན་སྲུང་ཚོགས་བཅས་པ་ལ། །གསོལ་བ་
འདེབས་སོ་དངོས་གྲུབ་མ་ལུས་སྩོལ། །བློ་བཟང་བསྟན་པའི་ཉི་མ་འོད་པོ་ཆེས།
སྐལ་ལྡན་བློ་གྲོས་པདྨ་རྒྱས་མཛད་པའི། །བཀའ་དྲིན་གསུམ་ལྡན་རྩ་བའི་བླ་མ་
ལ། །གསོལ་བ་འདེབས་སོ་དངོས་གྲུབ་མ་ལུས་སྩོལ། །དེ་ལྟར་གསོལ་བ་བཏབ་
པས་མགོན་པོ་ཁྱོད། །འོག་མིན་མགོན་ལྟར་རྟག་བརྟན་ཆོས་འཁོར་དང་། །མཛད་
འཕྲིན་ཡར་ཟླ་ལྟར་འཕེལ་རང་བཞིན་གྱི། །དོན་གཉིས་ལྷུན་གྱིས་འགྲུབ་པའི་བཀྲ་
ཤིས་སྩོལ། ། ། །ཞེས་པ་འདི་ནི་དགེ་སློང་ངག་དབང་རབ་བརྟན་གྱིས་འདི་འདྲ་ཞིག་དགོས་
ཞེས་བསྐུལ་ཚེ། བློ་བཟང་མིང་ཅན་གྱིས་བདེ་ཆེན་ཆོས་གླིང་དུ་སྦྱར་བའི་ཡི་གེ་བ་ནི་རབ་
འབྱམས་སྨྲ་བ་འཇམ་དབྱངས་ཕུན་ཚོགས་སོ། །